b"\n_START_ARTICLE_\nLali Esp\xc3\xb3sito\n_START_SECTION_\nAsmeninis gyvenimas\n_START_PARAGRAPH_\nLali gim\xc4\x97 medicinos seselei Jos\xc3\xa9 Mar\xc3\xadai Rierai ir futbolo treneriui Carlosui Esp\xc3\xb3sito. Ji turi seser\xc4\xaf An\xc4\x85 Laur\xc4\x85 bei brol\xc4\xaf Patricio. \xc5\xa0iuo metu gyvena Palerme, Buenos Air\xc4\x97se._NEWLINE_Nuo 2006\xc2\xa0m. iki 2010\xc2\xa0m. Esp\xc3\xb3sito draugavo su kolega i\xc5\xa1 Chiquititas bei Casi \xc3\xa1ngeles, Peteriu Lanzani. \xc5\xa0iuo metu draugauja su aktoriumi Benjam\xc3\xadn Amadeo._NEWLINE_Apklausos duomenimis, \xc5\xbeurnalas The Ranking skyr\xc4\x97 jai 3-\xc4\x85j\xc4\x85 viet\xc4\x85 tarp 25 seksualiausi\xc5\xb3 Argentinos moter\xc5\xb3._NEWLINE_2014\xc2\xa0m. pateko \xc4\xaf tarp 100 labiausiai sekam\xc5\xb3 ispanakalbi\xc5\xb3 \xc5\xbemoni\xc5\xb3 Twitter puslapyje s\xc4\x85ra\xc5\xa1\xc4\x85. U\xc5\xbeem\xc4\x97 27-\xc4\x85j\xc4\x85 viet\xc4\x85.\n_START_SECTION_\n1998\xe2\x80\x932006\xc2\xa0m. Karjeros prad\xc5\xbeia; Rinc\xc3\xb3n de Luz, Floricienta ir Chiquititas\n_START_PARAGRAPH_\nEsp\xc3\xb3sito karjer\xc4\x85 televizijoje prad\xc4\x97jo b\xc5\xabdama vos \xc5\xa1e\xc5\xa1eri\xc5\xb3, 1998\xc2\xa0m. vaik\xc5\xb3 programoje Carmelito y vos (liet. Karmelitas ir tu). Pirm\xc4\x85j\xc4\xaf rimt\xc4\x85 vaidmen\xc4\xaf ji gavo populiariame Cris Morenos vaik\xc5\xb3 seriale Rinc\xc3\xb3n de Luz (\xc5\xa0viesos kampelis), kuriame vaidino vien\xc4\x85 i\xc5\xa1 pagrindini\xc5\xb3 heroji\xc5\xb3 Malen\xc4\x85 \xe2\x80\x9eCoco\xe2\x80\x9c Carber\xc4\x85. Po met\xc5\xb3, Esp\xc3\xb3sito pasirod\xc4\x97 dar viename Cris Morenos seriale Floricienta, kuriame suvaidino Robert\xc4\x85. 2006\xc2\xa0m. ji suvaidino Agustin\xc4\x85 Ross naujame labai populiaraus Cris Morenos serialo Chiquititas (Ma\xc5\xbeyliai) sezone. Esp\xc3\xb3sito taip pat pasirod\xc4\x97 vis\xc5\xb3 trij\xc5\xb3 serial\xc5\xb3 pristatymuose teatro scenose._NEWLINE_Esp\xc3\xb3sito debiutavo kaip daininink\xc4\x97 Rinc\xc3\xb3n de Luz, Floricienta ir Chiquititas garso takeliuose. Visi i\xc5\xa1leisti albumai sulauk\xc4\x97 pripa\xc5\xbeintos s\xc4\x97km\xc4\x97s Argentinoje ir u\xc5\xbe jos rib\xc5\xb3, ypa\xc4\x8d Izraelyje.\n_START_SECTION_\n2007\xe2\x80\x932010\xc2\xa0m.: S\xc4\x97km\xc4\x97 su Casi \xc3\x81ngeles ir Teen Angels\n_START_PARAGRAPH_\n2007\xc2\xa0m. Esp\xc3\xb3sito pagaliau gavo pirm\xc4\x85j\xc4\x85 pagrindin\xc4\x99 rol\xc4\x99 kaip Marianell\xc4\x85 \xe2\x80\x9eMar\xe2\x80\x9c Rinaldi taip pat Morenos kurtame seriale Casi \xc3\xa1ngeles (Beveik Angelai). Greitai serialas tapo vienu populiariausiu paaugli\xc5\xb3 serialu Argentinoje, Lotyn\xc5\xb3 Amerikoje ir Izraelyje. Serialas buvo rodomas nuo 2007 iki 2010\xc2\xa0m., visus metus i\xc5\xa1laikydamas auk\xc5\xa1tus reitingus, keturis kartus laim\xc4\x97jo presti\xc5\xbein\xc4\xaf Mart\xc3\xadn Fierro apdovanojim\xc4\x85 kaip geriausias jaunimo serialas. Taip pat Esp\xc3\xb3sito tapo grup\xc4\x97s Teen Angels, kuri susiformavo Casi \xc3\xa1ngeles serialo metu, nare. Grup\xc4\x97 gyvavo nuo 2007 iki 2012\xc2\xa0m._NEWLINE_Teen Angels taip pat sudar\xc4\x97 kolegos i\xc5\xa1 Casi \xc3\xa1ngeles: Gast\xc3\xb3n Dalmau, Juan Pedro Lanzani, Nicol\xc3\xa1s Riera ir Mar\xc3\xada Eugenia Su\xc3\xa1rez. Grup\xc4\x97 buvo pasira\xc5\xa1iusi kontrakt\xc4\x85 su Sony BMG. Teen Angels s\xc4\x97km\xc4\x97 keliavo per Argentin\xc4\x85, Izrael\xc4\xaf, \xc4\x8cil\xc4\x99, Peru, Ispanij\xc4\x85 bei Urugvaj\xc5\xb3. Nors Casi \xc3\xa1ngeles baig\xc4\x97si 2010\xc2\xa0m., grup\xc4\x97 paskelb\xc4\x97 toliau t\xc4\x99sianti savo veikl\xc4\x85, ta\xc4\x8diau Mar\xc3\xad\xc4\x85 Eugeni\xc4\x85 Su\xc3\xa1rez pakei\xc4\x8dianti Rochi Igarz\xc3\xa1bal. Nepaisant to, Teen Angels 2012\xc2\xa0m. nusprend\xc4\x97 baigti savo veikl\xc4\x85 ir 2012\xc2\xa0m. spalio 11 d. sureng\xc4\x97 paskutin\xc4\xaf koncert\xc4\x85 Kordoboje. Teen Angels, el adi\xc3\xb3s koncertinis filmas 3D formatu buvo i\xc5\xa1leistas 2013\xc2\xa0m. ir galutinai pa\xc5\xbeym\xc4\x97jo grup\xc4\x97s pabaig\xc4\x85._NEWLINE_Nuo 2007 iki 2012\xc2\xa0m. Teen Angels i\xc5\xa1leido \xc5\xa1e\xc5\xa1is albumus, i\xc5\xa1 kuri\xc5\xb3 penki pripa\xc5\xbeinti platininiais, o vienas auksiniu\xc2\xa0\xe2\x80\x93 tai patvirtino nacionalin\xc4\x97 Argentinos video ir muzikos produkcijos s\xc4\x85junga. Jie taip pat atstovavo nema\xc5\xbeai daliai \xc4\xafvairi\xc5\xb3 prek\xc4\x97s \xc5\xbeenkl\xc5\xb3, toki\xc5\xb3 kaip Coca-Cola. Grup\xc4\x97 kart\xc4\x85 laim\xc4\x97jo Clar\xc3\xadn ir Kids' Choice Awards Argentina apdovanojimus, du kartus Los 40 Principales Awards bei tris kartus buvo nominuoti Carlos Gardel apdovanojimui.\n_START_SECTION_\n2011\xe2\x80\x932013\xc2\xa0m.: Cuando me sonreis, The Crucible, Solamente vos ir A Bailar (singlas)\n_START_PARAGRAPH_\nPo Casi Angeles s\xc4\x97km\xc4\x97s, Esp\xc3\xb3sito pasivadino Lali\xc2\xa0\xe2\x80\x93 taip ji jau seniai buvo \xc5\xbeinoma draugams bei \xc5\xa1eimos nariams._NEWLINE_2011\xc2\xa0m. Esp\xc3\xb3sito nusifilmavo naujame Tomo Yankelevich seriale Cuando me sonre\xc3\xads, kartu su Facundo Arana, Julieta D\xc3\xadaz ir Benjam\xc3\xadnu Rojas. Sekan\xc4\x8diais metais Esp\xc3\xb3sito \xc4\xafk\xc5\xabnijo Abigail\xc4\x99 Williams spektaklyje The Crucible Buenos Airi\xc5\xb3 scenoje, taip pat debiutavo did\xc5\xbeiajame ekrane filme La pelea de mi vida (Mano gyvenimo kova), kuriame vaidino su Mariano Mart\xc3\xadnezu bei Federico Amadoru._NEWLINE_2013\xc2\xa0m. saus\xc4\xaf prad\xc4\x97tas rodyti naujas Pol-kos serialas Solamente Vos (Tik tu), kuriame aktor\xc4\x97 dirbo su Adri\xc3\xa1nu Suar ir Natalia Oreiro, Esp\xc3\xb3sito \xc4\xafk\xc5\xabnijo vien\xc4\x85 pagrindini\xc5\xb3 persona\xc5\xbe\xc5\xb3\xc2\xa0\xe2\x80\x93 Daniel\xc4\x85. 2013\xc2\xa0m. Esp\xc3\xb3sito paskelb\xc4\x97, jog i\xc5\xa1leis savo debiutin\xc4\xaf muzikos album\xc4\x85 pavadinimu A Bailar. Paklausta apie dain\xc5\xb3 \xc5\xbeanr\xc4\x85, ji atsak\xc4\x97, jog tai daugiausia dance tipo muzika su hip-hop stiliaus elementais. Albumo pagrindinis singlas \xe2\x80\x9eA Bailar\xe2\x80\x9c oficialiam atsisiuntimui buvo paleistas rugpj\xc5\xab\xc4\x8dio 5 d. causing it to collapse. Rugs\xc4\x97jo 2 d. Esp\xc3\xb3sito pristat\xc4\x97 ir dainos vaizdo klip\xc4\x85 \xc5\xbeymiame La Trastienda klube. T\xc4\x85 pa\xc4\x8di\xc4\x85 dien\xc4\x85 \xe2\x80\x9eA Bailar\xe2\x80\x9c sulaukia jau 100,000 per\xc5\xbei\xc5\xabr\xc5\xb3 YouTube, o daina \xc4\xafsitvirtina tarp top 20 iTunes Latin bei iTunes Israel parduotuv\xc4\x97se. Daina taip pat karaliavo auk\xc5\xa1tose top\xc5\xb3 vietuose daugelyje radijo sto\xc4\x8di\xc5\xb3 Lotyn\xc5\xb3 Amerikoje, Italijoje ir Izraelyje.\n_START_SECTION_\n2014-dabar: A bailar i\xc5\xa1leidimas, A los 40 ir Esperanza m\xc3\xada\n_START_PARAGRAPH_\n2014\xc2\xa0m. kovo 21\xc2\xa0m. albumas A bailar oficialiai pristatomas prekyboje. Jame ne tik jau \xc5\xbeinoma hitai, bet ir dar devynios naujos dainos. Su naujo albumo i\xc5\xa1leidimu, pristatomas ir antrojo singlo Asesina video klipas, kuris sumu\xc5\xa1a \xc5\xbei\xc5\xabrimumo rekordus Argentinoje, pasiekdamas daugiau kaip 500,000 per\xc5\xbei\xc5\xabr\xc5\xb3 YouTube per penkias dienas. \xe2\x80\x9eAsesina\xe2\x80\x9c taip pat \xc4\xafsitvirtina pirmoje topo \xe2\x80\x9eBest latin summer 2014\xe2\x80\x9c vietoje Italijoje._NEWLINE_Kovo 15 d., \xc5\xa1e\xc5\xa1ios dienos iki albumo i\xc5\xa1leidimo, ji pirm\xc4\x85 kart\xc4\x85 koncertavo u\xc5\xbesienio publikai prie\xc5\xa1 daugiau nei 6000 \xc5\xbemoni\xc5\xb3 festivalyje Caccertoje, Italijoje. Baland\xc5\xbeio 19 d. pristatytas ir pirmasis koncertas Teatro Opera scenoje Buenos Air\xc4\x97se, Argentinoje, prie\xc5\xa1 daugiau nei 3000 klausytoj\xc5\xb3. \xc5\xa0ia data pa\xc5\xbeym\xc4\x97tas ir turo A Bailar 2014 atidarymas._NEWLINE_Daininink\xc4\x97 tapo pirm\xc4\x85j\xc4\x85 atlik\xc4\x97ja Argentinoje laim\xc4\x97jusi \xe2\x80\x9eKids' Choice Awards\xe2\x80\x9c u\xc5\xbe geriausi\xc4\x85 lotyn\xc5\xb3 atlik\xc4\x97j\xc4\x85._NEWLINE_Baland\xc4\xaf prasideda ir A Bailar Tour, kuris keliauj\xc4\x85 per Buenos Aires, Rosarij\xc5\xb3, Santa Fe, Olavarri\xc4\x85, Kordob\xc4\x85 ir Bahia Blanc\xc4\x85. Spal\xc4\xaf \xc4\xafvyko ir pasirodymas Montevid\xc4\x97juje, Urugvajuje._NEWLINE_Gegu\xc5\xbe\xc4\x99 nusifilmavo Peru kurtame filme A los 40, re\xc5\xbeisuotame Bruno Ascenzo._NEWLINE_2015\xc2\xa0m. sugr\xc4\xaf\xc5\xbeta \xc4\xaf Pol-ka televizij\xc4\x85 su serialu Esperanza M\xc3\xada, kartu su Mariano Martinez.\n_START_SECTION_\nModelio darbas\n_START_PARAGRAPH_\nEsp\xc3\xb3sito atstovavo daug \xc4\xafvairi\xc5\xb3 prek\xc4\x97s \xc5\xbeenkl\xc5\xb3, individualiai arba kartu su Teen Angels nariais. Pirmoji jos reklama buvo skirta vaik\xc5\xb3 mados linijai MCbody Jeans. 2007\xc2\xa0m. tapo gerai \xc5\xbeinomos Argentinoje apatinio trikota\xc5\xbeo tinklo Promesse veidu. Daugiausia fotosesij\xc5\xb3 \xc5\xa1iam prek\xc4\x97s \xc5\xbeenklui atliko su aktore Luisana Lopilato. 2009\xc2\xa0m. su Juan Pedro Lanzani k\xc5\xabr\xc4\x97 specialias reklamas KEFF k\xc5\xabno kremams bei \xc5\xa1amp\xc5\xabnams specialiai Izraelio rinkai. Nuo 2011\xc2\xa0m. atstovauja kitai apatinio trikota\xc5\xbeo linijai Lara Teens._NEWLINE_Per savo karjer\xc4\x85 Esp\xc3\xb3sito pasirod\xc4\x97 ant nema\xc5\xbeai \xc5\xbeurnal\xc5\xb3 vir\xc5\xa1eli\xc5\xb3: Caras, OnMag, Las Rosas, Twees, Seventeen, Cosmopolitan, Luz, Viva, Watt, Nueva, Upss, Fack ir kt.\n_START_SECTION_\nVerslas\n_START_PARAGRAPH_\n2013\xc2\xa0m. rugs\xc4\x97jo 21 d. Esp\xc3\xb3sito pristat\xc4\x97 savo kvepal\xc5\xb3 linij\xc4\x85, pavadint\xc4\x85 jos vardu, Lali. Tarp nema\xc5\xbeai kit\xc5\xb3 projekt\xc5\xb3, ji taip pat planuoja pristatyti savo kosmetikos linij\xc4\x85.\n_START_SECTION_\nFilantropija\n_START_PARAGRAPH_\n2010\xc2\xa0m. gegu\xc5\xbe\xc4\x99 Esp\xc3\xb3sito kartu su Teen Angels dalyvavo Biodiversity Foundation surengtoje akcijoje paminint pasaulin\xc4\x99 biologin\xc4\x97s \xc4\xafvairov\xc4\x97s dien\xc4\x85 ir skatino saugoti ir tausoti biologin\xc4\x99 aplink\xc4\x85._NEWLINE_2013\xc2\xa0m. Esp\xc3\xb3sito palaik\xc4\x97 nevyriausybin\xc4\x99 organizacij\xc4\x85 Best Buddies, kurie skatina socialin\xc4\x99 lygyb\xc4\x99 \xc5\xbemon\xc4\x97ms su protine negalia."